Diari Oficial de la Generalitat Valenciana


Sumari del DOGV 9615, del 12-06-2023 (2023/6303)

Extracte de la convocatòria dels premis Startup 1Q-IE LMV 5375.
---------------------------------------------------------------

### Dades del document

Número de DOGV
:   9615

Data del DOGV
:   12-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6303


Data del document
:   30-05-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * distinció honorífica

Extracte de la convocatòria dels premis Startup 4D-BN XYN 8746. [2023/6303]  
 BDNS (identif.): 700720.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700720)  
  
Primer. Beneficiaris  
Pot participar en la categoria Startup qualsevol microempresa i/o pime que tinga la seu social a la Comunitat Valenciana, amb activitat comercial i una antiguitat màxima de tres anys, en la qual almenys un dels socis fundadors siga estudiant o titulat de la UMH.   
  
En la categoria júnior pot participar qualsevol persona emprenedora amb un projecte empresarial que encara no estiga constituït com a empresa (ni forma societària mercantil ni empresari individual), en la qual almenys un dels integrants de l'equip siga estudiant, diplomat o titulat de la UMH.  
  
Segon. Objecte  
Premiar les millors iniciatives emprenedores i trajectòries empresarials de triple impacte de la Comunitat Valenciana, atenent el seu caràcter innovador, el triple impacte en el seu entorn, viabilitat i creixement.  
  
  
Tercer. Bases reguladores  
https://boumh.umh.es/files/2023/05/RR\_01360\_2023.pdf  
  
Quart. Quantia  
Existeixen dues categories de participació que compten amb dues fases diferenciades:  
A) Categoria Startup. Dotació total màxima: 17.000 euros.  
- Premis fase I: comissió de selecció UMH (3.000 euros). La UMH pot seleccionar un màxim de dues candidatures per a optar als premis en aquesta categoria. D'aquesta preselecció, la UMH premiarà les dues millors candidatures presentades amb 1.500 euros per a cadascuna.  
  
- Premis fase II: comissió de selecció de la Generalitat Valenciana (màxim 14.000 euros). Si, com a resultat de la selecció efectuada per la comissió de selecció externa de la Generalitat Valenciana, són premiades algunes de les candidatures de la UMH, la UMH pagarà els imports del premi corresponent (1r premi: 9.000 euros, 2n premi 5.000 euros, 3r premi: 3.000 euros).  
B) Categoria júnior. Dotació total màxima: 3.000 euros.  
- Premis fase I: comissió de selecció UMH (1.000 euros). La UMH pot seleccionar un màxim de dues candidatures per a optar als premis en aquesta categoria. D'aquesta preselecció, la UMH premiarà les dues millors candidatures presentades amb 500 euros per a cadascuna.  
  
- Premis fase II: comissió de selecció de la Generalitat Valenciana (màxim 2.000 euros). Si, com a resultat de la selecció efectuada per la comissió de selecció externa de la Generalitat Valenciana, són premiades algunes de les candidatures de la UMH, la UMH pagarà els imports del premi/s corresponent/s (1.000 euros a cadascuna).  
  
  
Cinqué. Termini de presentació de sol·licituds  
El termini de presentació de sol·licituds s'obri l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV), i finalitza al cap de deu dies.  
  
  
Elx, 30 de maig de 2023. El rector: Juan José Ruiz Martínez.